Mészöly Miklós

Mészöly Miklós (született Molnár) (Szekszárd, 1921. január 19. – Budapest, 2001. július 22.) Kossuth-díjas magyar író, a Digitális Irodalmi Akadémia alapító tagja.

Élete 

A Pázmány Péter Tudományegyetem Jog- és Államtudományi Karán 1942-ben szerzett jogászdoktori oklevelet. A második világháború alatt egy évig (1943–1944) frontkatonai szolgálatot teljesített, Szerbiában hadifogságba esett. Számos munkahelye volt (például malomellenőrként), majd 1947-től dolgozott először lapszerkesztőként. Írásai az 1940-es évek végétől jelennek meg. 1951–52-ben Budapesten a Bábszínház dramaturgja. 1993-ban a Demokratikus Charta egyik szóvivője volt. 1992-től a Széchenyi Irodalmi és Művészeti Akadémia alapító elnöke. 1990-től a Magyar Írószövetség vezetőségi tagja volt. A mai magyar elbeszélők között kiemelkedő alkotó. Felesége Polcz Alaine író, pszichológus, a Magyar Hospice Alapítvány vezetője volt.

Emlékezete

Mészöly Miklós Emléknap 

Polcz Alaine, Mészöly Miklós özvegye 2003-ban Szekszárd városának ajándékozta közös budapesti lakásuk berendezési tárgyainak, valamint könyvtáruknak nagy részét. Ezzel teremtette meg a szekszárdi Irodalom Háza – Mészöly Miklós Múzeum alapjait, amely az író emlékének ápolása mellett feladatának tekinti a Tolna megyei irodalmi emlékek időszaki kiállításokon való bemutatását, az irodalom iránti érdeklődés felélesztését, illetve színvonalas programok szervezését az irodalomszerető közönség számára. 
A Mészöly Miklós Emléknap – emléktábla felavatása, egész napos program – születésének évfordulóján, 2004. január 19-e óta kerül minden évben megrendezésre.

Ezen a napon adják át a 2004-ben alapított Mészöly Miklós-díjat, valamint a város által alapított Mészöly Miklós-emlékplakettet. Az elismeréseket Szörényi László irodalomtörténész, a Mészöly Miklós Egyesület elnöke adja át a díjazottaknak.

Mészöly Miklós emlékév 
Születésének 100. évfordulóján, 2021. január 19-én a szekszárdi önkormányzat és a Mészöly Miklós Egyesület emlékévet hirdetett meg. Szintén az évfordulóhoz kapcsolódva jelent meg 2020. december 14-én Szolláth Dávid irodalomtörténész nagyszabúsú Mészöly-monográfiája: Mészöly Miklós (Jelenkor, 740 o. ).

Kitüntetései 
 Déry Tibor-díj (1986)
 Magyar Művészetért díj (1988)
 Örley-díj (1988)
 Az Év Könyve Díj (1988, 1989, 1991)
 Kossuth-díj (1990)
 Kortárs-díj (1990)
 Fitz József-díj (1990)
 Szekszárd díszpolgára (1991)
 A Nyitott Társadalom Alapítvány díja (1992)
 Soros-életműdíj (1992)
 A Soros Alapítvány díja (1995)
 A Magyar Köztársasági Érdemrend középkeresztje a csillaggal (1996)
 Budapest díszpolgára (1996)

Művei 
 Vadvizek. Novellák; Rákóczi Ny., Pécs, 1948 (A Batsányi Társaság könyvtára Szépirodalmi sorozat)
 A bánatos medve; Ifjúsági, Bp., 1954
 Emide és Amoda; Művelt Nép, Bp., 1955 (Bábszínpad)
 Hétalvó puttonyocska; Ifjúsági, Bp., 1955
 Hamupipőke. Grimm meséje nyomán; átdolg. Molnár Ilona, Mészöly Miklós; Művelt Nép, Bp., 1956 (Bábszínpad)
 Boccaccio: Szaladin szultán barátsága. Mesék; ford. Révay József, átdolg. Mészöly Miklós; Móra, Bp., 1957 (Kispajtások mesekönyve)
 Sötét jelek; Magvető, Bp., 1957
 A tengerlépő cipő. Tiszaháti népmesék; gyűjt., lejegyezte Kocsisné Szirmai Fóris Mária, vál., átdolg. Mészöly Miklós; Móra, Bp., 1959
 Fekete gólya. Regény; Móra, Bp., 1960
 Rákos Sándor–Mészöly Miklós–G. Beke Margit: Dübörgő, a kalapácstolvaj. Regék; Móra, Bp., 1962 (Kispajtások mesekönyve)
 Az ablakmosó (dráma, 1963)
 A hiú Cserép-királykisasszony. Mesék; Móra, Bp., 1964 (Kispajtások mesekönyve)
 Hajnalfia. Magyar népmesék; átdolg. Mészöly Miklós; Móra, Bp., 1964
 Az elvarázsolt tűzoltózenekar. Mesék kicsiknek és nagyoknak; Móra, Bp., 1965 
 Az atléta halála; Magvető, Bp., 1966
 Jelentés öt egérről / Magasiskola; Magvető, Bp., 1967 
 Saulus; Magvető, Bp., 1966
 Csodacsupor. Felsőtiszai népmesék. Kocsisné Szirmai Fóris Mária gyűjtése; átdolg. Mészöly Miklós, Belia György; Móra, Bp., 1968
 Pontos történetek, útközben. Regény; Magvető, Bp., 1970 (bővített kiadás: 1986)
 Szomorú, vidám; szöveg Mészöly Miklós, rajz Reich Károly; Móra, Bp., 1974
 Alakulások; Szépirodalmi, Bp., 1975
 Film; Magvető, Bp., 1976
 A pipiske és a fűszál; Móra, Bp., 1976
 Kerti hangverseny; Móra, Bp., 1977
 A tágasság iskolája; Szépirodalmi, Bp., 1977
 Szárnyas lovak; Szépirodalmi, Bp., 1979
 Reggel a tanyán; Móra, Bp., 1979
 Bunker / Az ablakmosó; Magvető, Bp., 1979
 Az elvarázsolt tűzoltó-zenekar és más mesék; Móra, Bp., 1980
 Jelentés egy sosevolt cirkuszról és más mesék (mesék, 1980)
 Érintések; Szépirodalmi, Bp., 1980 
 Esti térkép. Kiemelések; Szépirodalmi, Bp., 1981
 Megbocsátás; Szépirodalmi, Bp., 1984 
 Merre a csillag jár; Szépirodalmi, Bp., 1985
 Magasiskola. Regények és elbeszélések; Kriterion, Bukarest, 1985 (Horizont könyvek)
 Sutting ezredes tündöklése; Szépirodalmi, Bp., 1987
 A pille magánya; Jelenkor, Pécs, 1989
 Volt egyszer egy Közép-Európa. Változatok a szép reménytelenségre; fotó Móser Zoltán; Magvető, Bp., 1989
 A negyedik út. Esélyek és kockázatok az ezredvég küszöbén; Életünk–Magyar Írók Szövetsége Nyugat-Magyarországi Csoportja, Szombathely, 1990 (Életünk könyvek)
 Wimbledoni jácint; Szépirodalmi, Bp., 1990
 Ballada az úrfiról és a mosónő lányáról. Végleges változatok a hagyatékból; Szépirodalmi, Bp., 1991
 Az én Pannoniám; Babits, Szekszárd, 1991
 Elégia; Helikon, Bp., 1991 (versek)
 Ballada az úrfiról és a mosónő lányáról. Végleges változatok a hagyatékból; Szépirodalmi, Bp., 1991 
 Bolond utazás. Történetek; vál., szerk. Domokos Mátyás; Századvég, Bp., 1992 (Literatura)
 Otthon és világ. Esszék, tanulmányok; Kalligram, Pozsony, 1994 (Dominó könyvek. Libertas et civitas)
 Lassan minden; Századvég, Bp., 1994
 Családáradás. Beszély; Kalligram, Pozsony, 1995
 Hamisregény. Változatok a szép reménytelenségre; Jelenkor, Pécs, 1995 (Mészöly Miklós művei)
 Idegen partokon. Elbeszélések; Jelenkor, Pécs, 1995 (Mészöly Miklós művei)
 Megbocsátás – Merre a csillag jár (kisregény, elbeszélés 1997)
 Oh, che bella notte. Novellák; Pont, Bp., 1997
 Mesék. Történetek – kicsiknek és nagyoknak; Jelenkor–Kalligram, Pécs–Pozsony, 1998
 Az ember, akit megölt. Esszék; Pont, Bp., 1998 (Esszé)
 Párbeszédkísérlet; kérdező Szigeti László; Kalligram, Pozsony, 1999
 Érintések. 1942–1992; Jelenkor–Kalligram, Pécs–Pozsony, 2000 (Mészöly Miklós művei)
 Csodacsupor. Felső-tiszai népmesék; átdolg. Mészöly Miklós, Belia György; Ister, Bp., 2000 
 Pannon töredék; Tricolor, Bp., 2002 (Örökségünk)
 A negyedik út. Esélyek és kockázatok az ezredvég küszöbén. Történeti-politikai esszék, tanulmányok; Életünk–Faludi Ferenc Alapítvány, Szombathely, 2003 
 Séta, évgyűrűkkel. Mészöly Miklós és Szederkényi Ervin levelezése, 1970–1987; összeáll., jegyz., utószó Nagy Boglárka; Jelenkor, Pécs, 2004
 Volt idő. Mészöly Miklós és Tüskés Tibor levelezése; sajtó alá rend., előszó, jegyz. Tüskés Tibor; Pro Pannonia, Pécs, 2005 (Pannónia könyvek)
 Műhelynaplók; sajtó alá rend., jegyz. Thomka Beáta és Nagy Boglárka; Kalligram, Pozsony, 2007
 Az istálló. Elbeszélések; Jelenkor, Pécs, 2008 (Mészöly Miklós művei)
Színházon kívül. Drámák; Jelenkor, Pécs, 2010 (Mészöly Miklós művei)
 A negyedik út. Magyar konzilium; Jelenkor, Pécs, 2010 (Mészöly Miklós művei)
 Szándéktalan fény; fotó Vancsó Zoltán, szöveg Mészöly Miklós; Photovancso, Bp., 2011
 Sólymok csillagvilága; Jelenkor, Bp., 2016 (Mészöly Miklós művei)
 „A bilincs a szabadság legyen”. Mészöly Miklós, Polcz Alaine levelezése 1948–1997; esszé Nádas Péter, sajtó alá rend., jegyz., utószó Nagy Boglárka; Jelenkor, Bp., 2017
 „A bilincs a szabadság legyen”. Mészöly Miklós, Polcz Alaine levelezése 1948–1997; esszé Nádas Péter, sajtó alá rend., jegyz., utószó Nagy Boglárka; 3. jav. kiad.; Jelenkor, Bp., 2018
Nem felelt meg neki. Elbeszélések; szerk. Nagy Boglárka; Jelenkor, Bp., 2021
Szorongatott idill. Nemes Nagy Ágnes, Lengyel Balázs, Polcz Alaine, Mészöly Miklós levelezése, 1955–1997; sajtó alá rend., jegyz., utószó Hernádi Mária és Urbanik Tímea; Jelenkor, Bp., 2021

Jegyzetek

Források 

 Életrajza a Sulineten
 Mészöly Miklós profilja a Digitális Irodalmi Akadémia honlapján
Triptichon az életműhöz-műsor 1., 2., 3.
 Életrajza a jelenkor.com oldalon
 Életrajza a Magyar Könyvklub Online oldalán
 Halálhíre az Origo-n
 Kortárs
 Élet és Irodalom
 A bánatos medve (mese)
 Mészöly Miklós műfordításokban Bábel Web Antológia

További információk 
Mészöly Miklós irodalmi munkássága. Válogatott bibliográfia; összeáll. Jenei László; II. Rákóczi Ferenc Megyei Könyvtár, Miskolc, 1989
 Mészöly Miklós hetven éves; Jelenkor, Pécs, 1991
 „Tagjai vagyunk egymásnak”. A Tarzuszi szavaival köszöntik a hetvenéves Mészöly Miklóst barátai; szerk. Alexa Károly, Szörényi László; Szépirodalmi–Európa Alapítvány, Bp., 1992
 Thomka Beáta: Mészöly Miklós; Kalligram, Pozsony, 1995 (Tegnap és ma)
 Egy tucat emlék s kép Mészöly Miklósról és Aliscáról. Móser Zoltán fotói; Illyés Megyei Könyvtár, Szekszárd, 1996 (Tolnai bibliotéka)
 Vadas Ferenc: Mészöly Miklós és a szülőváros; Művészetek Háza, Szekszárd, 1996
 Megbocsátás; szerk. Müllner András, Odorics Ferenc; Osiris–Pompeji, Bp.–Szeged 2001 (deKON-KÖNYVek)
 Grendel Lajos: A tények mágiája. Mészöly Miklós időskori prózája; Kalligram, Pozsony, 2002
Mészöly Miklós arcai, tárgyai, tájai; összeáll. Móser Zoltán, szöveg Mészöly Miklós, Polcz Alaine; Babits, Szekszárd 2003
 Magasiskola. In memoriam Mészöly Miklós; vál., szerk., összeáll. Fogarassy Miklós; Nap, Bp., 2004 (In memoriam)
N. Tóth Anikó: Szövegvándor. Közelítések Mészöly Miklós prózájához; Kalligram, Pozsony 2006
 Görözdi Judit: Hangyasírás, csillagmorajlás. Elhallgatásalakzatok Mészöly Miklós írásművészetében; Kalligram, Pozsony 2006
 Polcz Alaine: Egész lényeddel; Jelenkor, Pécs, 2006 (Polcz Alaine művei)
 Mészöly Miklós; szerk. Ambrus Lajos, Prágai Tamás; Napkút–Cédrus Művészeti Alapítvány–PIM, Bp., 2006 (Hang-kép-írás) + CD
 A képek megszólítása. Mészöly Miklós–Polcz Alaine gyűjtemény. Kogart Ház, 2007. december 1–31.; szerk. Mészáros Zsolt; Kovács Gábor Művészeti Alapítvány, Bp., 2007
 Thomka Beáta: Prózai archívum. Szövegközi műveletek; Kijárat, Bp., 2007
Sághy Miklós: A fény retorikája. A technikai képek szerepe Mándy Iván és Mészöly Miklós munkáiban; Tiszatáj Alapítvány, Szeged 2009 (Tiszatáj könyvek)
 Fogarassy Miklós: „Még nem kelt fel a nap”. Mészöly Miklós Elégiája; Pesti Kalligram, Bp., 2009
 Tüskés Tibor: Az ablakmosó és a többiek. Tanulmányok, esszék, dokumentumok Mészöly Miklósról; Pro Pannonia, Pécs, 2010 (Pannónia könyvek)
 Judit Görözdi: Figúry odmlčania v próze Miklósa Mészölya; Slovak Academic Press, Bratislava, 2010
 Dobsony Erzsébet: Szöveg és (fény)kép kapcsolata a kortárs magyar irodalomban. Mészöly Miklós és N. Tóth Anikó prózájának mediális olvasata; Prešovská univerzita, Prešov, 2013
 Pontos észrevételek Mészöly Miklóstól Nádas Péterig és vissza. Tanulmányok; szerk. Bagi Zsolt; Jelenkor, Bp.–Pécs, 2015 (Sensus füzetek)
 Vásári Melinda: Hangzó tér. Az érzékiség dimenziói Mészöly, Nádas és Ottlik műveiben; Kijárat, Bp., 2019
 Szolláth Dávid: Mészöly Miklós. Monográfia; Jelenkor, Bp., 2020

Magyar írók
Digitális Irodalmi Akadémia-tagok
Kossuth-díjasok
Budapest díszpolgárai
Magyar ifjúsági szerzők
Szekszárdiak
Nevet változtatott magyar személyek
1921-ben született személyek
2001-ben elhunyt személyek
Magyar Művészetért díjasok
Déry Tibor-díjasok
A Széchenyi Irodalmi és Művészeti Akadémia tagjai
Magyar forgatókönyvírók